เมื่อสัปดาห์ก่อน ก่อนอุจจาระท้องเจ็บๆแต่ถ่ายไม่เป็นเลือด วันก่อนก่อนนอนเจ็บท้องล่างมากๆ กดไม่เจ็บ วันนี้เจ็บท้องซ้ายก่อนปวดอุจาระ และถ่ายเป็นเลือด เราเป็นอะไรหรอคะ บอกผปกค.แล้วแต่ไม่พาไปหาค่ะ เป็รอะไรร้ายแรงไหมคะ
สวัสดีค่ะ อาการเจ็บหน้าท้องล่าง ถ่ายอุจจาระปนเลือดดังกล่าวมานั้น อาจจะมีสาเหตุมาจากการมีริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้ หรือมีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก มีทวารหนักและไส้ตรงอักเสบ ลำไส้ใหญ่อักเสบ หรือกลุ่มมะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรที่ชัดเจนในช่วงแรกๆในเบื้องต้นดื่มน้ำมากๆรับประทานอาหารที่มีกากใยสูง ฝึกการขับถ่ายให้เป็นเวลาและไม่นั่งถ่ายนานจนเกินไป ถ้าเป็นริดสีดวงทวารหนักที่ยังเป็นไม่มาก หลังปรับพฤติกรรม ไม่ท้องผูก อาการอาจจะค่อยๆดีขึ้นได้เอง หรือในบางรายที่ยังเป็นอยู่ อาจมีการใช้ยาช่วยในการขับถ่าย ร่วมกับยาที่ช่วยทำให้หลอดเลือดบริเวณทวารหนักหดตัวได้หากไม่สบายใจ ร่วมกับถ่ายเป็นเลือดต่อเนื่อง เจ็บปวดหน้าท้องมาก ควรรีบไปพบแพทย์เพื่อตรวจเพิ่มเติม